Eile tabas mind, pärast paaritunnist arvuti taga istumist, kindel veendumus, et nii see enam edasi kesta ei saa! Vardad ja lõngad ja ülesharutamist vajavad kampsunid olid vallutanud kogu mu toa. Lisaks veel pärlid, mis vedelesid igal vabal lauapinnal.  Lõngad sain kohe korralikult kottidesse jagatud ja loovutasin neile ühe nurga toast.  Pärlitega oli keerulisem, aga täna leidsin poest mingi "korralduskarbi", mis selle probleemi ka lahendas. Vähemalt hetkeks.        Õhtul sain kotikudumisega ka järjele. Vähemalt algus on  paljulubav. Kuigi täna poodides ringi vaadates ei leidnud ma kusagilt sobivaid sangu. Kõik sangad on mõeldud mingitele mini kottidele. Ma tahaks ikka midagi suuremat. Aga selle probleemiga tegelen siis, kui selle aeg tuleb.      Nüüd ootab "Sõrmkübar". Tore, et vahel ka mõni asjalik päev vahele satub.